
Rīgā
	Dokumenta datums ir 
elektroniskās parakstīšanas datums.
	Nr. 
skatīt pievienotajā datnē.


Uz 31.05.2019. iesniegumu 

Sabiedrībai ar ierobežotu atbildību 
“Rīgas Austrumu klīniskā universitātes slimnīca”
Hipokrāta ielā 2, LV-1079
Tehniskie noteikumi
komercuzskaites mēraparāta mezgla pārbūvei
slimnīcas ēkām Hipokrāta ielā 2

	Informējam, ka ēkas zemes gabalā Hipokrāta ielā 2 (kadastra apzīmējums 0100 122 2078) pievienota centralizētās ūdensapgādes sistēmas DN 250 mm cauruļvada DN 200 mm pievadam Hipokrāta ielā un DN 300 mm cauruļvada DN 200 mm pievadam Juglas ielā. 
	Tehnisko noteikumu pieprasījumā norādītais plānotais dzeramā ūdens patēriņš 6 l/s.

0. Vispārīgi

1.1. Būvniecības ieceres dokumentāciju komercuzskaites mēraparāta mezgla pārbūvei jāizstrādā atbilstošajā darbības sfērā sertificētam būvspeciālistam saskaņā ar Ūdenssaimniecības pakalpojumu likumu, Aizsargjoslu likumu, Ministru kabineta 2016.gada 22.marta noteikumiem Nr.174 "Noteikumi par sabiedrisko ūdenssaimniecības pakalpojumu sniegšanu un lietošanu",  Rīgas domes 2017.gada 15.decembra saistošajiem noteikumiem Nr.17 "Rīgas pilsētas centralizētās ūdensapgādes un kanalizācijas sistēmas ekspluatācijas, lietošanas un aizsardzības saistošie noteikumi", citu spēkā esošu normatīvo aktu prasībām, Latvijas nacionālajiem standartiem un Latvijas nacionālā standarta statusā adaptētiem un noteiktā kārtībā reģistrētiem starptautisko un reģionālo standartizācijas organizāciju standartiem.
1.2. Iesniegt glabāšanai SIA „Rīgas ūdens” būvniecības ieceres dokumentācijas pilnas būvprojekta UKT daļas, apliecinājuma kartes vai novietojuma plāna (ar visiem saskaņojumiem un piezīmēm no skaņotājiem) eksemplāru papīra (iesietu cietos vākos) un elektroniskā formā (datu nesējvidē vai sūtot uz e-pastu: kacklienti@rigasudens.lv, rasējumu formāts - *.pdf un *.dwg), pēc to saskaņošanas Rīgas pilsētas būvvaldē (ja šādu saskaņošanu paredz normatīvie akti).
1.3. Izstrādājot būvizstrādājumu un materiālu specifikācijas, jāpiemēro 
SIA „Rīgas ūdens” tīmekļa vietnē sadaļā Pakalpojumi - Projektētājiem: https://www.rigasudens.lv/pakalpojumi/projektetajiem/ norādītās prasības centralizētās ūdensapgādes un kanalizācijas sistēmas būvizstrādājumiem un materiāliem. Būvniecības ieceres dokumentos iespējams paredzēt saistošiem normatīviem aktiem, standartiem atbilstošus un minētajām SIA „Rīgas ūdens” prasībām ekvivalentus būvizstrādājumus un materiālus.
1.4. [bookmark: _Hlk515460506]Būvniecības ieceres dokumentācijā iekļaut prasību: Pirms būvdarbu uzsākšanas, esošo centralizētās ūdensapgādes sistēmas cauruļvadu izvietojumu, t.sk. augstuma atzīmes, precizēt uz vietas.
1.5. [bookmark: _Hlk3203535][bookmark: _Hlk254485]SIA “Rīgas ūdens” ūdensapgādes cauruļvadu piederības (apkalpes) robežas – saskaņā ar Rīgas domes 2017.gada 15.decembra saistošo noteikumu Nr.17 "Rīgas pilsētas centralizētās ūdensapgādes un kanalizācijas sistēmas ekspluatācijas, lietošanas un aizsardzības saistošie noteikumi" 3.2. punktu.
1.6. Tehniskie noteikumi derīgi vienu gadu.

2. Ūdensvads

2.1. Iespējama ūdensvada pievada pārbūve.
2.2. Komercuzskaites mēraparāta mezglu paredzēt izbūvēt uz pievada skatakā, kuras novietojuma nosacījumi norādīti Rīgas domes 2017. gada 15. decembra saistošo noteikumu Nr. 17 "Rīgas pilsētas centralizētās ūdensapgādes un kanalizācijas sistēmas ekspluatācijas, lietošanas un aizsardzības saistošie noteikumi" 3.2. punktā. Ierobežotos apstākļos inženiertīklu izvietošanai komercuzskaites mēraparāta mezgla izbūve pieļaujama citā ar SIA “Rīgas ūdens” saskaņotā vietā.
2.3. Informējam, ka ūdens spiediens centralizētajā ūdensapgādes sistēmā atbilstoši  Rīgas domes 2017.gada 15.decembra saistošo noteikumu Nr.17 "Rīgas pilsētas centralizētās ūdensapgādes un kanalizācijas sistēmas ekspluatācijas, lietošanas un aizsardzības saistošie noteikumi" 50. punkta prasībām tiek nodrošināts ne mazāks par 0,26 MPa.

